| Emma Stone |
| --- |
|  |
|  |
|  |
| Tikras vardas | Emily Jean Stone |
|  |
| Gimė | 1988 m. lapkričio 6 d. (35 metai) Skotsdeilas, JAV |
|  |
| Šalis |  JAV |
|  |  |
|  |  |
|  |  |
| Sutuoktinis | Dave McCary ​(nuo 2020)​ |
|  |  |
|  |
| Aktyvumo metai | 2004–dabar |
| Užsiėmimas | aktorė |
| Žymesni vaidmenys |
| Gven Steisi,(„Nepaprastas Žmogus-voras", 2012) |
|  |
|  |

**Emilė Džin „Ema" Stoun** (angl. *Emily Jean "Emma" Stone*; g .1988 m. lapkričio 6 d. Skotsdeilas, JAV) – amerikiečių aktorė.

Savo vaidmeniu labiausiai išgarsėjo filmuose „Lengvabūdė pirmūnė", už kurį „Auksinio gaublio" apdovanojimuose buvo nominuota geriausios komedijos/miuziklo aktorės kategorijoje, „Tarnaitė" ir „Nepaprastas Žmogus Voras", kuriame atliko Gven Steisės – superherojaus Žmogaus-voro merginos vaidmenį. Pagrindinio herojaus dukters rolė, komedijoje Žmogus-paukštis, buvo pažymėta daugeliu apdovanojimų ir aukščiausiais pasaulinės žiniaskaidos vertinimais. Nominuota BAFTA premijai, kylančios žvaigždės kategorijoje.

Ankstyvieji metai
-----------------

Gimė Skotsdeile, Arizonoje, perkančiosios organizacijos įkūrėjo ir generalinio direktoriaus Džefo Stouno ir namų šeimininkės Kristos (gim. Jager) šeimoje. Turi jaunesnį, 1990 m. gimusį brolį Spenserį. Tėvo pusės senelis buvo švedų kilmės.

E. Stoun mokėsi Sekvojos pradinėje (angl. *Sequoya Elementary School*) ir Kokopa vidurinėje (angl. *Cocopah Middle School*) mokyklose. Ūgtelėjusi tapo Valei jaunimo teatro (angl. *Valley Youth Theatre*) nare, kuriame būdama 11 metų dalyvavo vaidinime „Vėjas ir gluosniai". Šiame teatre ji vaidino dar 16-oje spektaklių. E. Stoun taip pat mokėsi katalikiškoje mergaičių mokykloje – Chaviero parengiamojoje kolegijoje (angl. *Xavier College Preparatory*).

Būdama penkiolikos metų, su mama persikrautė gyventi į Los Andželą.

Karjera
-------

### 2004–2011 m.

Ema Stoun filmo „Zombių žemė" premjeroje, 2009 m. rugsėjo mėn.
E. Stoun karjerą pradėjo televizijoje, Lori Partridž vaidmeniu televizijos filme „Naujoji Partridžų šeima" (2005 m.), kuriame dalyvavo tik viename bandomajame epizode. Po to ji vaidino nežymius vaidmenis serialuose: „Mediumas" (2005 m.), „Zako ir Kodžio gyvenimas" (2006 m.), „Malkolmas dėmesio centre" (2006 m.) ir „Laimingasis Luis" (2006 m.). 2007 m. pasirodė dramatiškame televizijos seriale „Lenktynės", kuriame vaidino Violetą Trimbl. Atliko bandomąjį vaidmenį televizijos seriale „Herojai".

Kine debiutavo atlikdama vaidmenį komedijoje „Kietakiaušiai". Už šį vaidmenį E. Stoun gavo „Jaunojo Holivudo aktoriaus" apdovanojimą. Kitais metais nusifilmavo komedijoje „Rokeris", kuriame atliko Ameli, grupės bosinės gitaristės vaidmenį. Tais pačiais metais nusifilmavo filme „Vaikinams tai patinka", kuriame taip pat vaidino Ana Faris, Katerina Makfy, Ket Denings, Rumer Vilis ir Kolinas Henksas. E. Stoun taip pat šiam filmui įrašė dainą „I Know What Boys Like", grupės „The Waitresses" 1982 m. dainos perkūrinį.

2009 m. E. Stoun, kartu su Metju Makkonohju ir Dženifer Garner vaidino filme „Mergišiaus praeities vaiduokliai". Filme ji pasirodė kaip Elison, pagrindinio herojaus Konoro pažystamos vaiduoklis. Tais pačiais metais, kartu su Vudžiu Harelsenu, Džesiu Aisenbergu ir Abigaile Breslin nusifilmavo siaubo komedijoje „Zombių žemė", kuriame vaidino Vičitą – vieną iš išlikusių gyvųjų planetoje ir keliaujančią po JAV su sese Litl-Rok. Filmas gavo „Scream Awards" apdovanojimą. Tais pačiais metais pasirodė filme „Popierinis žmogus", kuriame vaidino Ebi, padedančią rašytojui Ričardui Danui (akt. Džefas Danielsas) rašyti knygą.

E. Stoun „Deauville American Film Festival", 2011 m.
2010 m. E. Stoun atliko Meizės, Australų aviganio Marmaduko draugės vaidmenį, filme „Marmadukas". Tais pačiais metais atliko pagrindinį vaidmenį paauglių komedijoje „Lengvabūdė pirmūnė". Dėl rolės šiame filme E. Stoun atsisakė vaidmens Zako Snaiderio filme „Nelauktas smūgis". E. Stoun buvo nominuota „Auksiniam gaubliui", geriausios aktorės kategorijoje ir dar 4 kitose nominacijose. Iš viso gavo du apdovanojimus – „Teen Choice Awards" ir „MTV Movie Awards" apdovanojimuose.

2010 m. E. Stoun dalyvavo 2010 m. „MTV Video Music Awards" apdovanojimuose. Ji pareiškė, kad norėjo pasirodyti televizijos laidoje „Saturday Night Live". Joje ji lankėsi 2010 ir 2011 m.

2011 m. E. Stoun atliko antraplanį vaidmenį komedijoje „Draugiškas seksas", kurioje pagrindinius vaidmenis atliko Džastinas Timberleikas ir Mila Kunis. Tais pačiais metais nusifilmavo komedijoje „Kvaila, beprotiška meilė", kurioje taip pat vaidino Stivas Karelas, Žiulijan Mur, Rajanas Goslingas ir Marisa Tomei. Filmas buvo apdovanotas „People’s Choice Awards" apdovanojimu. E. Stoun taip pat atliko pagrindinį vaidmenį filme „Tarnaitė", kuriame vaidino Eugeniją „Skyter" Felan, pradedančiąją rašytoją. Filmas gavo daugybę kino apdovanojimų.

### 2012 m. – dabar

E. Stoun atliko pagrindinį moters vaidmenį filme „Nepaprastas Žmogus-voras". Jame ji vaidino Gven Steisę – Piterio Parkerio merginą. Filmo premjera įvyko 2012 m. liepos 3 d. Filmas pradėtas filmuoti 2010 m. gruodį, baigtas 2011 m. balandį.

E. Stoun prisijungė prie filmo „Gangsterių medžiotojai" aktorių kolektyvo, kuriame buvo Synas Penas, Džošas Brolinas, Entonis Makis, Džovanis Ribisis ir Maiklas Pena. Filme ji vaidino Greisę, mirtiną merginą, kuri pakliuvo į meilės trikampį su gangsteriu Koenu ir seržantu Vutersu.

E. Stoun, kartu su Nikolu Keidžu, Rajanu Reinoldsu ir Katerina Kener įgarsino kino kompanijos „DreamWorks Animation" animacinį filmą „Krudžiai". Ji įgarsino Gil, Gruno ir Ugio dukterį. R. Reinoldsas įgarsino vaikiną, įsimylėjusi Gil. Filmo premjera įvyko 2013 m. kovo 22 d.

Ji atliko pagrindinį vaidmenį trumpametražėje komedijoje „Veronika", kurioje taip pat vaidino Kiranas Kalkinas. „Veronika" yra dalis filmo „Kietašikniai", kurį sudaro 12 trumpų komiškų scenų. Šiame filme taip pat vaidino Keitė Vinslet, Gerardas Batleris, Hju Džekmanas, Uma Turman, Heil Beri ir kiti.

E. Stoun taip pat dalyvavo įgarsinant vaizdo žaidimą „Sleeping Dogs".

Asmeninis gyvenimas
-------------------

2009 m. E Stoun persikėlė gyventi iš Los Andželo į Niujorką.

Nuo 2011 m. draugauja su aktoriumi Endriu Garfildu.

Filmografija
------------

Legenda| † | Žymi dar neišleistus filmus |

| Metai | Pavadinimas | Vaidmuo | Pastabos |
| --- | --- | --- | --- |
| 2007 | Kietakiaušiai | Džiuls |  |
| 2008 | Rokeris | Amelija |  |
| Vaikinams tai patinka | Natali |  |
| 2009 | Mergišiaus praeities vaiduokliai | Elison Vandermerš |  |
| Popierinis žmogus | Ebi |  |
| Zombių žemė | Vičita / Krista |  |
| 2010 | Marmadukas | Mezi | Tik balsas |
| Lengvabūdė pirmūnė | Oliv Pendergast |  |
| 2011 | Draugiškas seksas | Kaila |  |
| Kvaila, beprotiška meilė | Hana Vever |  |
| Tarnaitė | Eugenija „Skyter" Felan |  |
| 2012 | Nepaprastas Žmogus-voras | Gven Steisi |  |
| 2013 | Gangsterių medžiotojai | Greis Faradei |  |
| Kietašikniai | Veronika | Dalis: „Veronika" |
| Krudžiai | Epas | Tik balsas |
| 2014 | Nepaprastas Žmogus-voras 2 | Gven Steisi |  |
| Mėnesienos magija | Sofi Beiker |  |
| Žmogus-paukštis | Sem Tomson |  |
| Interviu su diktatoriumi | Ji pati | Kamėja |
| 2015 | Aloha | Kapitonė Alison Ng |  |
| Neracionalus žmogus | Džil Polard |  |
| 2016 | Popžvaigždės istorija: niekada nesustok nepasiduoti | Klaudija Kantrel | Nekredituota kamėja |
| Kalifornijos svajos | Mija Dolan |  |
| 2017 | Lyčių kova | Bili Džin King |  |
| 2018 | Favoritė | Abigail Mašam |  |
| 2019 | Zombių žemė: kontrolinis šūvis | Vičita / Krista |  |
| 2020 | Krudžiai: Naujasis amžius | Epas | Tik balsas |
| 2021 | Kruela | Kruela de Vil | Taip pat vykdomoji prodiuserė |
| 2022 | Bleat | Moteris | Trumpametražis filmas |
| Kai baigsi gelbėti pasaulį | N/A | Tik prodiuserė |
| 2023 | Problemista | N/A | Tik prodiuserė |
| Prasti reikalai | Bela Bakster | Taip pat prodiuserė |
| 2024 | Mačiau, kaip švyti televizorius | N/A | Tik prodiuserė |
| Tikras skausmas | N/A | Tik prodiuserė |
| TBA | Gerumo rūšys † | TBA | Dar neišleistas filmas |

Šaltiniai
---------

1. ↑  „Emma Stone". People. Suarchyvuota iš originalo 2012-08-08. Nuoroda tikrinta 2014-01-28. Tikrinta 2014 01 28.
2. ↑  „Emma Stone: Spider-Man’s new girl". *The Independent*. October 8, 2010. Nuoroda tikrinta 2014 01 30.
3. ↑  David, Elliot (2010). „Emma Stone". *Wonderland* (23): 177–181.
4. ↑  Gordon, Jillian (July 2008). «Emma Stone: Coolest Chick We Know». *Saturday Night Magazine*. Nuoroda tikrinta 2014 01 30.
5. ↑  "See High School Dropout Emma Stone on the Cover of Vanity Fair„ Archyvuota kopija 2011-07-04 iš Wayback Machine projekto. June 30, 2011, Moviline.com
6. 1 2  "Rising Star: Emma Stone„. *Access Hollywood*. June 4, 2008. Nuoroda tikrinta 2014 02 03.
7. ↑  Sullivan, Kevin (June 2, 2008). "An interview with Emma Stone of The House Bunny„ Archyvuota kopija 2011-09-30 iš Wayback Machine projekto.. *North by Northwestern*. Nuoroda tikrinta 2014 02 03.
8. ↑  Goldstein, Gregg (February 4, 2008). "Five to haunt 'Girlfriends'„. *The Hollywood Reporter*. Nuoroda tikrinta 2014 02 03.
9. ↑  Sciretta, Peter (July 7, 2009) "Interview with Emma Stone On The Set of Zombieland„ Archyvuota kopija 2010-07-18 iš Wayback Machine projekto.. Nuoroda tikrinta 2014 02 03.
10. ↑  Siegel, Tatiana (September 24, 2008). "Emma Stone joins 'Paper Man'„. *Variety*. Nuoroda tikrinta 2014 02 03.
11. ↑  Lemire, Christy (June 10, 2010). "'Marmaduke': Who let this dog out? „ Archyvuota kopija 2012-03-20 iš Wayback Machine projekto.. Associated Press. Nuoroda tikrinta 2014 02 03.
12. ↑  „Lengvabūdė pirmūnė" (2010) – Trivia
13. ↑  Kaufmann, Amy (2010 m. gruodžio 15 d.). „Golden Globes 2011 nominations: Newcomers Emma Stone, Jennifer Lawrence and Mila Kunis react". *Los Angeles Times*. Nuoroda tikrinta 2014 02 03. `{{cite news}}`: Patikrinkite date reikšmes: `|accessdate=` (pagalba)
14. ↑  „Emma Stone to Host SNL in October". *New York*. 2010 m. rugsėjo 6 d. Suarchyvuota iš originalo 2012-08-08. Nuoroda tikrinta 2014-02-03.
15. ↑  Molloy, Tim (2011 m. spalio 17 d.). „Charlie Day, Emma Stone, Jason Segal all "SNL" hosts". Reuters. Suarchyvuotas originalas 2013-10-04. Nuoroda tikrinta 2014 02 03. `{{cite news}}`: Patikrinkite date reikšmes: `|accessdate=` (pagalba)
16. ↑  Kung, Michelle (2010 m. balandžio 12 d.). „'Paper Man' Co-Star Emma Stone on Playing Skeeter Phelan in 'The Help'". *The Wall Street Journal*. Nuoroda tikrinta 2014 02 03. `{{cite news}}`: Patikrinkite date reikšmes: `|accessdate=` (pagalba)
17. ↑  Garcia, Chris (2011 m. liepos 28 d.). „Emma Stone has grown up since 'Easy A,' starring opposite Ryan Gosling in 'Crazy, Stupid, Love'". *Daily News*. Suarchyvuotas originalas 2012-10-28. Nuoroda tikrinta 2014 02 05. `{{cite news}}`: Patikrinkite date reikšmes: `|accessdate=` (pagalba)
18. ↑  Kroll, Justin; Stewart, Andrew (2010 m. spalio 5 d.). „Emma Stone falls for 'Spider-Man'". *Variety*. Nuoroda tikrinta 2014 02 05. `{{cite news}}`: Patikrinkite date reikšmes: `|accessdate=` (pagalba)
19. ↑  Ann Oldenburg (2010 m. gruodžio 14 d.). „Emma Stone takes a break from 'Spider-Man' for Globe news". *USA Today*. Nuoroda tikrinta 2014 02 05. `{{cite news}}`: Patikrinkite date reikšmes: `|accessdate=` (pagalba)
20. ↑  Sneider, Jeff; Kroll, Justin (2011 m. liepos 26 d.). „Emma Stone rounds up 'Gangster Squad'". *Variety*. Nuoroda tikrinta 2014 02 03. `{{cite news}}`: Patikrinkite date reikšmes: `|accessdate=` (pagalba)
21. ↑  Sciretta, Peter (May 4, 2010). "Emma Stone and Catherine Keener Join The Croods„ Archyvuota kopija 2010-07-10 iš Wayback Machine projekto.. Nuoroda tikrinta 2014 02 03.
22. ↑  Skinner, M. Scot (2010 m. lapkričio 4 d.). „After 'Hours,' a Q & A with star". *Arizona Daily Star*. Nuoroda tikrinta 2014 02 03. `{{cite news}}`: Patikrinkite date reikšmes: `|accessdate=` (pagalba)
23. ↑  The Internet Movie Database – Movie 43 (2011)
24. ↑  Gaudiosi, John (2012 m. liepos 17 d.). „Tom Wilkinson, Emma Stone and Will Yun Lee Voice Characters in 'Sleeping Dogs' Video Game (Video)". *The Hollywood Reporter*. Nuoroda tikrinta 2014 02 05. `{{cite news}}`: Patikrinkite date reikšmes: `|accessdate=` (pagalba)
25. ↑  Barna, Ben (October 2, 2009). "'Zombieland’s' Emma Stone Dreams of SNL and Mexican Food". *BlackBook Magazine*. Nuoroda tikrinta October 2, 2009.
26. ↑

Nuorodos
--------

|  |  |
| --- | --- |
|  | **Vikiteka: Emma Stone** – vaizdinė ir garsinė medžiaga  |

* IMDb profilis